Fuqaroviy qurol va xizmat quroli sohasidagi ayrim normativ-huquqiy hujjatlarni tasdiqlash toʻgʻrisida
(resolution, 2024-07-12)

“Qurol toʻgʻrisida”gi Oʻzbekiston Respublikasi Qonuniga muvofiq, shuningdek, fuqaroviy qurol va xizmat qurolini, ularning oʻq-dorilarini, hamda tuzilishi jihatdan qurolga oʻxshash boʻlgan buyumlarni sertifikatlash, fuqaroviy qurol va xizmat quroli hamda ularning oʻq-dorilari davlat kadastrini shakllantirish va yuritish tartibini belgilash maqsadida Vazirlar Mahkamasi qaror qiladi: 1. Quyidagilar: Fuqaroviy qurol va xizmat qurolini hamda ularning oʻq-dorilarini, shuningdek, tuzilishi jihatdan qurolga oʻxshash boʻlgan buyumlarni sertifikatlash tartibi toʻgʻrisidagi nizom 1-ilovaga muvofiq; Fuqaroviy qurol va xizmat quroli hamda ularning oʻq-dorilari davlat kadastrini shakllantirish va yuritish tartibi toʻgʻrisidagi nizom 2-ilovaga muvofiq tasdiqlansin. 2. “Oʻzstandart” agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamentiga hamda “Oʻzstandart” agentligi bosh direktori D.N. Sattarov zimmasiga yuklansin. 1. Mazkur Nizom fuqaroviy qurol va xizmat qurolini hamda ularning oʻq-dorilarini, shuningdek, tuzilishi jihatdan qurolga oʻxshash boʻlgan buyumlarni sertifikatlash (keyingi oʻrinlarda — sertifikatlash) tartibini belgilaydi. 2. Mazkur Nizomda quyidagi asosiy tushunchalardan foydalaniladi: talabgor — Oʻzbekiston Respublikasi hududida ishlab chiqariladigan, Oʻzbekiston Respublikasi hududiga olib kiriladigan fuqaroviy qurol va xizmat qurolini hamda ularning oʻq-dorilarini, shuningdek, tuzilishi jihatdan qurolga oʻxshash boʻlgan buyumlarni (keyingi oʻrinlarda — qurol va oʻq-dorilar) sertifikatlashni soʻrab murojaat qiluvchi, maxsus organlar va harbiy qismlar, yuridik shaxslar (maxsus xizmat vazifalari bilan shugʻullanuvchi, qurol ishlab chiqarish faoliyati bilan shugʻullanuvchi, sotish faoliyati bilan shugʻullanuvchi, ov va oʻq otish sporti sohasidagi faoliyat bilan shugʻullanuvchi, qurolni kolleksiyalash yoki koʻrgazmasi bilan shugʻullanuvchi) Oʻzbekiston Respublikasi fuqarolari, xorijiy davlatlar fuqarolari, Oʻzbekiston Respublikasi hududida doimiy yashovchi fuqaroligi boʻlmagan shaxslar; oʻq-dori turi — otish uchun moʻljallangan qurol turi bilan tavsiflanadigan (silliq stvolli oʻqotar, soyli oʻqotar, gazli, signalli va boshqalar), tovar belgisi tushirilgan, kalibr, gilza uzunligi, turi, uloqtiriladigan tarkibiy qismlari materiali, oʻq turi bilan tavsiflanuvchi ishlab chiqaruvchi tomonidan ishlab chiqariladigan oʻq-dori tuzilishi; oʻq-dori turining modifikatsiyasi — oʻq-dori tamgʻasida farqli belgisiga ega boʻlgan, tuzilishini qatʼiy oʻzgartirmaydigan, biroq texnik talablarga muvofiqligi va ishlash xavfsizligiga taʼsir koʻrsatishi mumkin boʻlgan oʻzgarishlar bilan tavsiflanuvchi oʻq-dori turi; oʻq-dorilar tamgʻasi — oʻq-dorilarning identifikatsiyasini taʼminlash maqsadida ishlab chiqaruvchi tomonidan oʻq-dorilar va ularning qadogʻiga tushirilgan shartli belgilar (harflar, soʻzlar, raqamlar, geometrik shakllar va ixtiyoriy tasvirlar) majmui; oʻq-dorilar toʻpi (partiyasi) — bir xil turdagi poroxdan, bir xil massali oʻqlar va sochma oʻqlardan va bir xil modeldagi pistondan foydalangan holda, bitta ishlab chiqaruvchi tomonidan ishlab chiqarilgan va tayyorlangan bir xil turdagi oʻq-dorilar; qurol rusumi — aniq mahsulotga xos boʻlgan, aniq ishlab chiqaruvchi tomondan ishlab chiqariladigan va tamgʻaga ega boʻlgan aniq tarkibiy qismlar va komponentlar (mexanizmlar) majmui bilan tavsiflanadigan qurol tuzilishi; qurol rusumining modifikatsiyasi — qurol tamgʻasida koʻrsatiladigan ajralib turuvchi indeksga (harf va/yoki raqam) yoki kalibr belgisiga ega boʻlgan, tuzilishini qatʼiy oʻzgartirmaydigan, lekin mustahkamligiga, ishlash xavfsizligiga va qurol rusumining texnik talablarga muvofiqligiga taʼsir koʻrsatadigan qurol rusumining tarkibiy qismlari va komponentlariga har qanday kiritilgan oʻzgartirish, shu jumladan kalibr oʻzgarishini qoʻshish bilan tavsiflanadigan rusum turi; qurol rusumining bajarilishi (qurol rusumining modifikatsiyasini bajarilishi) — mustahkamlik, ishlash xavfsizligi va qurol rusumini texnik talablarga muvofiqligiga taʼsir koʻrsatmaydigan tarkibiy qismlarning dastlabki toʻplamiga kiritiladigan oʻzgartirishlar bilan farq qiluvchi qurol rusumi turi. Qurol rusumi bajarilishini farq qiluvchi indeksi qurol tamgʻasiga va (yoki) unga ilova qilinadigan hujjatga tushiriladi; qurollar toʻpi (partiyasi) — sertifikatlash uchun moʻljallangan aniq vaqt intervali davomida bir xil sharoitda bitta ishlab chiqaruvchi tomonidan ishlab chiqarilgan bir nomdagi va bir xil tamgʻali qurol birligi majmui. 3. Qurol va oʻq-dorilarini sertifikatlash Vazirlar Mahkamasining 2004-yil 6-iyuldagi 318-son qarori bilan tasdiqlangan Mahsulotlarni sertifikatlash tartibi toʻgʻrisidagi nizomga muvofiq, shuningdek, mazkur Nizom talablari asosida amalga oshiriladi. Qurol va oʻq-dorlarni sertifikatlash Oʻzbekiston Respublikasi hududida ularning muomalada xavfsiz boʻlishini taʼminlash maqsadida belgilangan tartibda akkreditatsiyadan oʻtgan sertifikatlash organlari (keyingi oʻrinlarda — sertifikatlash organlari) tomonidan texnik jihatdan tartibga solish sohasidagi normativ hujjatlar talablariga muvofiqligini tasdiqlash va yozma tarzda xabardor qilish, shuningdek, qurol va oʻq-dorilarning tavsiflarini texnik talablarga muvofiqligini tahlil qilish yoʻli bilan amalga oshiriladi. Qurol va oʻq-dorilarini sertifikatlash talabgorning sertifikatlashtirish organiga ushbu Nizomga ilovaga muvofiq sxema boʻyicha taqdim etilgan arizasiga asosan amalga oshiriladi. Sertifikatlanadigan qurol va oʻq-dorilarning har biri muayyan turdagi qurol va oʻq-dorilarga taalluqli texnik jihatdan tartibga solish sohasidagi normativ hujjatlar talablariga muvofiq tamgʻaga ega boʻlishi kerak. 4. Sertifikatlashda qurol va oʻq-dorilarning xususiyatlari tekshiriladi hamda qurol va oʻq-dorilarni identifikatsiya qilish imkonini beruvchi sinov usullari qoʻllaniladi. Bunda: qurol rusumlari (qurol rusumining modifikatsiyasi), oʻq-dori turi (oʻq-dori turining modifikatsiyasi); Oʻzbekiston Respublikasi hududida qurol va oʻq-dorilarni koʻplab ishlab chiqarish; qurol va oʻq-dorilarning toʻpi (partiyasi); qurolning yagona namunasi sertifikatlanadi. 5. Qurol rusumiga rasmiylashtirilgan muvofiqlik sertifikati qurol rusumining bajarilishiga qoʻshimcha sertifikatlashtirish sinovlarisiz taalluqli hisoblanadi. Bunda ishlab chiqaruvchi qurol rusumiga oʻzgartirishlar kiritilgan vaqtdan boshlab bir oy muddatda qurol rusumini sertifikatlagan organga tegishli oʻzgartirishlar toʻgʻrisida xabar qilishi shart. 6. Qurol modeli va oʻq-dori turlarining yangi namunalari ishlab chiqilganda, seriyali ishlab chiqarilganda, shuningdek, xorijiy davlatlarda ishlab chiqarilgan qurol va oʻq-dorilar Oʻzbekiston Respublikasi hududiga ilk bor olib kirilganda ishlash chidamliligi va xavfsizligi hamda texnik talablarga muvofiqligi boʻyicha sinov turlarini oʻz ichiga olgan holda sertifikatlash ishlari amalga oshiriladi. Oʻzbekiston Respublikasida ishlab chiqarilgan va eksportga moʻljallangan qurol va oʻq-dorilar eksport qilinayotgan davlatning talablariga mos keladigan texnik shartlarga asosan sertifikatlanganda, ularning ishlashi va xavfsizligi boʻyicha sinovlar oʻtkaziladi. Qurol rusumini va oʻq-dori turini sertifikatlashda har bir qurol rusumi (qurol rusumining modifikatsiyasi), oʻq-dori turi (oʻq-dori turining modifikatsiyasi) uchun alohida muvofiqlik sertifikati rasmiylashtiriladi. Qurol rusumi (oʻq-dori turi) va (yoki) uning modifikatsiyasi bir vaqtning oʻzida sertifikatlash uchun taqdim etilgan taqdirda, bitta sertifikatni rasmiylashtirishga ruxsat etilmaydi. Turli ishlab chiqaruvchilar tomonidan aynan bir turdagi qurol rusumi (qurol rucumining modifikatsiyasi), oʻq-dori turi (oʻq-dori turining modifikatsiyasi) ishlab chiqarilganda, sertifikatlash ishlari har bir ishlab chiqaruvchi uchun alohida amalga oshiriladi. 7. Qurol va oʻq-dorilarning seriyali ishlab chiqarilishini sertifikatlashda qurol rusumi (qurol rusumining modifikatsiyasi)ni, oʻq-dori turi (oʻq-dori turining modifikatsiyasi)ni sinash bilan bir qatorda, qurol va oʻq-dorilarni ishlab chiqarish uchun shart-sharoitlarning mavjudlik holati oʻrganiladi. 8. Qurolning bitta namunasini, qurol va oʻq-dorilar toʻplamini Oʻzbekiston Respublikasi hududiga olib kirishda, qurol modeli va oʻq-dori turiga qarab sertifikatlash quyidagilarni oʻz ichiga oladi: mustahkamligi va foydalanish xavfsizligi boʻyicha sinovlarni; tibbiy-biologik va kimyoviy talablarga muvofiqligini tekshirishni; sertifikatlash organlarida identifikatsiya qilishni. Keyinchalik olib kirish maqsadida sovuq va uloqtirish qurollarining toʻpini sertifikatlashda ushbu qurollarning texnik jihatdan tartibga solish sohasidagi normativ hujjatlarda belgilangan texnik talablarga muvofiqligi tekshiriladi. 9. Oʻzbekiston Respublikasi hududidan tashqarida ishlab chiqarilgan va Oʻzbekiston Respublikasi hududiga olib kirilgan qurol hujjatlari (foydalanish yoʻriqnomasi va pasporti) asl tildagi nusxasi va asl tildagi nusxasi bilan bir xil boʻlgan davlat tilidagi (lotin grafikasiga asoslangan oʻzbek alifbosi qoʻllangan) tarjimasi ilova qilingan holda taqdim etiladi hamda ishlab chiqaruvchilari, asosiy texnik tavsiflari, foydalanish qoidalari va saqlash muddatlari toʻgʻrisidagi maʼlumotlarni oʻzida aks ettirish shart. Oʻzbekiston Respublikasi hududidan tashqarida ishlab chiqarilgan va Oʻzbekiston Respublikasi hududiga olib kirilgan oʻq-dorilarni xavfsiz aylanmasiga taalluqli boʻlgan hamda oʻq-dorilarning dastlabki qadoqlash yorliqlariga tushiriladigan tamgʻasi va maʼlumotlari asl tildagi nusxasi va asl tildagi nusxasi bilan bir xil boʻlgan davlat tilidagi (lotin grafikasiga asoslangan oʻzbek alifbosi qoʻllangan) tarjimasi ilova qilingan holda taqdim etiladi. 10. Sertifikatlash ishlari shartnomaga asosan toʻlov amalga oshirilgandan soʻng bajariladi. Sertifikatlash ishlari bilan bogʻliq boʻlgan barcha xarajatlar qonunchilik hujjatlarida belgilangan tartibda ularning natijalaridan qatʼi nazar, talabgor tomonidan qoplanadi. 11. Qurol va oʻq-dorilarni sertifikatlash organlarini va sinov laboratoriyalarini akkreditatsiya qilish qonunchilik hujjatlarida belgilangan tartibda “Oʻzbekiston akkreditatsiya markazi” DM tomonidan amalga oshiriladi. Sinov laboratoriyalari qurol va oʻq-dorilar sinovlarini oʻtkazadi hamda sertifikatlash maqsadlari uchun sinov bayonnomalarini rasmiylashtiradi. 12. Qurol va oʻq-dorilar sertifikatlash organlari tomonidan sertifikatlanadi. Sertifikatlash maqsadida sinovlar belgilangan tartibda akkreditatsiya qilingan sinov laboratoriyalarida (markazlarida) (keyingi oʻrinlarda — sinov laboratoriyalar) oʻtkaziladi. 13. Oʻzbekiston texnik jihatdan tartibga solish agentligi: qurol va oʻq-dorilarini sertifikatlash ishlarini tashkil etadi; qurol va oʻq-dorilarni sertifikatlashda tasdiqlanadigan koʻrsatkichlar nomenklaturasini belgilaydi; Oʻzbekiston Respublikasi Milliy gvardiyasi bilan birgalikda Davlat qurol kadastriga kiritiladigan qurol va oʻq-dorilarning asosiy texnik xususiyatlari nomenklaturasini belgilaydi. 14. Sertifikatlash jarayonida kelib chiqadigan nizolar ikki hafta muddat ichida Oʻzbekiston texnik jihatdan tartibga solish agentligining Shikoyatlarni qarab chiqish kengashi tomonidan koʻrib chiqiladi. Zarur hollarda, Oʻzbekiston standartlashtirish, metrologiya va sertifikatlashtirish agentligi nizolarni hal etish maqsadida Oʻzbekiston Respublikasi Milliy gvardiyasi va Ichki ishlar vazirligi vakillarini Shikoyatlarni qarab chiqish kengashiga jalb qilishi mumkin. 15. Qurol va oʻq-dorilarni sertifikatlashda qoʻllaniladigan chizmalar tekshirishlar hajmiga qarab, sertifikatlash chizmasining murakkabligi, mahsulotning xavfsizlik darajasiga bogʻliq holda sertifikatlash organlari tomonidan belgilanadi. Har bir muayyan holatda sertifikatlash organi talabgorning taklifini, yetkazib beriladigan qurol va oʻq-dorilarning hajmi va muddatini, sinash usullarini, ishlab chiqarishning oʻziga xos xususiyatlarini va uning barqarorligining buzilish xavfi mavjudligini, shuningdek, mazkur qurol va oʻq-dorilarning potensial xavfini hisobga olgan holda sertifikatlash chizmasini tanlaydi. 16. Oʻzbekiston Respublikasi hududida ishlab chiqariladigan hamda Oʻzbekiston Respublikasi hududiga olib kiriladigan qurol va oʻq-dorilarni sertifikatlash, bir xil qoidalar boʻyicha oʻtkaziladi. Qurol va oʻq-dorilarni sertifikatlash quyidagi jarayonlarni oʻz ichiga oladi: talabgorning sertifikatlashga ariza berishi; sertifikatlash ishlarining bajarilishi yuzasidan shartnoma rasmiylashtirish; sertifikatlash uchun kelib tushgan ariza boʻyicha ishlarni boshlash yuzasidan qaror qabul qilish, shu jumladan sertifikatlash chizmasini belgilash; sinash uchun namuna tanlash, identifikatsiya qilish, shuningdek, ularning sinovlarini oʻtkazish; ishlab chiqarish holatini oʻrganish yoki sifatni boshqarish tizimlari sertifikatlanganini tekshirish (agar sertifikatlash chizmasida nazarda tutilgan boʻlsa); olingan natijalarni tahlil qilish va muvofiqlik sertifikatini berish yoki berishni rad etish toʻgʻrisida qaror qabul qilish; muvofiqlik sertifikatini berish; sertifikatlangan qurol va oʻq-dorilar boʻyicha inspeksiya nazoratini oʻtkazish (agar sertifikatlash chizmasida nazarda tutilgan boʻlsa); qurol va oʻq-dorilarning belgilangan talablarga muvofiqligi buzilganda va muvofiqlik belgisi notoʻgʻri qoʻllanilganida, ularni bartaraf etish chora-tadbirlarini belgilash; muvofiqlikni baholash natijalari toʻgʻrisida maʼlumotlarni yuritish va Oʻzbekiston texnik jihatdan tartibga solish agentligiga kiritib borish. 17. Talabgor tomonidan qurol va oʻq-dorilarni sertifikatlash uchun berilgan arizaga quyidagi qoʻshimcha maʼlumotlar ilova qilinadi: a) Oʻzbekiston Respublikasi hududida ishlab chiqarilgan qurol va oʻq-dorilar uchun: qurolning pasporti; qurolni yigʻish chizmasi (yigʻilish sxemasi); foydalanish yoʻriqnomasi; b) Oʻzbekiston Respublikasi hududidan tashqarida ishlab chiqarilgan qurol va oʻq-dorilar uchun: qurolning pasportining (foydalanish yoʻriqnomasining) asl tilidagi nusxasi va asl tildagi nusxasi bilan bir xil boʻlgan davlat tilidagi (lotin grafikasiga asoslangan oʻzbek alifbosi qoʻllangan) tarjimasi; qurol va oʻq-dorilar ishlab chiqaruvchining qurol va oʻq-dorilar sifatini tasdiqlovchi hujjatlarning va sertifikatlash oʻtkazilgan davlatning muvofiqlik sertifikatlarining asl tilidagi nusxasi va uni asl tildagi nusxasi bilan bir xil boʻlgan davlat tilidagi (lotin grafikasiga asoslangan oʻzbek alifbosi qoʻllangan) tarjimasi; qurol va oʻq-dorilarini sotib olish huquqini tasdiqlovchi hujjatlar; bitim (shartnoma), yuklarni kuzatib borish hujjatlari. 18. Qurol va oʻq-dorilarni sinash uchun sinov laboratoriyalari mavjud boʻlmaganda, ularni sertifikatlash ishlari ishlab chiqaruvchining nazorat tamgʻalarini va Oʻzbekiston Respublikasidan tashqarida amalga oshirilgan muvofiqlikni baholash natijalarini eʼtirof etish yoʻli bilan amalga oshiriladi. 19. Qurol va oʻq-dorilarni identifikatsiya qilishda va ularning sinovlari salbiy natijalar berganda, sertifikatlash organi talabgorga muvofiqlik sertifikatini berishni rad etish toʻgʻrisidagi qarorni qonuniy asoslarni aniq koʻrsatgan holda taqdim etadi va bu haqda uch ish kunidan oshmagan muddatda Oʻzbekiston Respublikasi Milliy gvardiyasini, Ichki ishlar vazirligini, Mudofaa vazirligi huzuridagi Mudofaa sanoati agentligini va Iqtisodiyot va moliya vazirligi huzuridagi Bojxona qoʻmitasini xabardor qiladi. 20. Muvofiqlik sertifikatini rasmiylashtirish va berish muddati sertifikatlash organidan mazkur Nizomda nazarda tutilgan barcha zarur hujjatlar olingan vaqtdan boshlab uch ish kunidan oshmasligi kerak. Muvofiqlik sertifikati: chet eldan olib kelinayotgan qurol va oʻq-dorilar toʻplamiga ularning yaroqlilik muddatiga, yaroqlilik muddati boʻlmagan qurol va oʻq-dorilarga esa — muddati koʻrsatilmasdan; Oʻzbekiston Respublikasida ishlab chiqarilgan qurol va oʻq-dorilar toʻplamiga ularning yaroqlilik muddatiga, yaroqlilik muddati boʻlmagan qurol va oʻq-dorilarga esa — muddati koʻrsatilmasdan beriladi. Oʻzbekiston Respublikasida qurol va oʻq-dorilarni seriyali ishlab chiqarish uchun — uch yil muddatga beriladi. 21. Sertifikatlashning umumiy muddati qurol va oʻq-dorini texnik jihatdan tartibga solish sohasidagi normativ hujjatlarida belgilangan sinov usullariga muvofiq oʻtkaziladigan sinovlar davomiyligidan kelib chiqqan holda belgilanadi. 22. Muvofiqlik sertifikatiga oʻzgartirish va (yoki) qoʻshimcha kiritishga yoʻl qoʻyilmaydi. 23. Qurol va oʻq-dorilarga berilgan muvofiqlik sertifikatining amal qilishini toʻxtatib turish, tugatish, bekor qilish Oʻzbekiston Respublikasining qonunchilik hujjatlarida belgilangan tartibda muvofiqlik sertifikatini bergan sertifikatlash organlari tomonidan amalga oshiriladi. 24. Berilgan, toʻxtatib qoʻyilgan, bekor qilingan va muvofiqlik sertifikatini berishda rad etilgan muvofiqlikni baholash natijalari hisobi sertifikatlash organi tomonidan yuritiladi hamda har oyda Oʻzbekiston texnik jihatdan tartibga solish agentligiga taqdim etib boriladi. 25. Oʻzbekiston texnik jihatdan tartibga solish agentligi, zaruratga koʻra, sertifikatlash organidan qurol va oʻq-dorilarga rasmiylashtirilgan muvofiqlikni baholash natijalari boʻyicha hujjatlar toʻplamini talab qilishi mumkin. 26. Muvofiqlik sertifikatida keltirilgan maʼlumotlarning aniqligi, belgilangan muddatlarni va sertifikatlash qoidalarining buzilishi boʻyicha javobgarlik sertifikatlash organiga yuklanadi. 27. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Bosqichlar Subyektlar Tadbirlar Bajarish muddatlari 1-bosqich Talabgor Fuqaroviy qurol va xizmat qurolini hamda ularning oʻq-dorilarini, shuningdek, tuzilishi jihatdan qurolga oʻxshash boʻlgan buyumlarni (keyingi oʻrinlarda — qurol va oʻq-dorilar) sertifikatlashga ariza taqdim etadi. zarurat boʻlganda 2-bosqich Sertifikatlash organi Arizani koʻrib chiqib, sertifikatlash ishlarini oʻtkazish boʻyicha qaror qabul qiladi yoki talabgorga asoslantirilgan rad javobini beradi. 2 ish kuni davomida 3-bosqich Sertifikatlash organi Sinov va sertifikatlash ishlarini oʻtkazish boʻyicha shartnoma rasmiylashtiradi. qaror qabul qilingan kunda 4-bosqich Talabgor Sinov va sertifikatlash ishlarini oʻtkazish uchun rasmiylashtirilgan shartnoma boʻyicha toʻlovlarni amalga oshiradi. shartnomada belgilangan muddatlarda 5-bosqich Sertifikatlash organi Qurol va oʻq-dorilaridan namuna tanlaydi, identifikatsiya qiladi va sinov laboratoriyasiga topshiradi. toʻlov amalga oshirilgan kundan boshlab 2 ish kuni davomida 6-bosqich Sertifikatlash organi Ishlab chiqarish sharoitlarini oʻrganadi. zarurat boʻlganda 7-bosqich Sinov laboratoriyasi Qurol va oʻq-dorilarining sinovlarini oʻtkazadi. texnik jihatdan tartibga solish sohasidagi normativ hujjatlarda belgilangan muddatlarda 8-bosqich Sertifikatlash organi Hujjatlar toʻplamini tahlil qiladi, sertifikatlashtirish boʻyicha tegishli qaror qabul qiladi va muvofiqlik sertifikatini rasmiylashtiradi yoki asoslangan rad javobini beradi. 3 ish kuni davomida 1. Mazkur Nizom fuqaroviy qurol va xizmat quroli hamda ularning oʻq-dorilari davlat kadastrini (keyingi oʻrinlarda — Qurol kadastri) shakllantirish va yuritish tartibini belgilaydi. 2. Qurol kadastrining obyekti — sertifikatlashning ijobiy natijalariga ega boʻlgan fuqaroviy qurol va xizmat quroli (keyingi oʻrinlarda — qurol) hamda ularning oʻq-dorilari hisoblanadi. Qurol kadastriga tigʻli sovuq qurol va uloqtirish quroli toʻgʻrisidagi, yagona nusxalari Oʻzbekiston Respublikasi hududiga olib kiriladigan yoki Oʻzbekiston Respublikasi hududidan olib chiqiladigan qurol haqidagi maʼlumotlar kiritilmaydi. Qurol va uning oʻq-dorilari toʻgʻrisidagi maʼlumotlar Qurol kadastriga kiritilganligi uchun talabgordan toʻlov undirilmaydi. 3. Qurol kadastri Oʻzbekiston texnik jihatdan tartibga solish agentligi tomonidan elektron tarzda ushbu Nizomga 1-ilovaga muvofiq shaklda hamda 2-ilovaga muvofiq sxema boʻyicha yuritiladi. 4. Qurol kadastri quyidagi boʻlimlarni oʻz ichiga oladi: xizmat quroli va uning oʻq-dorilari; fuqaroviy qurol va uning oʻq-dorilari; Oʻzbekiston Respublikasida ishlab chiqarilgan qurol va oʻq-dorilar; Oʻzbekiston Respublikasi hududiga olib kirilgan qurol va oʻq-dorilar; eksport uchun ishlab chiqarilgan qurol va oʻq-dorilar; texnologik maqsadlarda (sinovlar, tekshiruvlar yoki qurol ishlab chiqarish jarayonida) ishlatish uchun oʻq-dorilar. 5. Qurol kadastriga qurol va oʻq-dorilar toʻgʻrisida quyidagi maʼlumotlar kiritiladi: a) Oʻzbekiston Respublikasi hududida ishlab chiqarilgan qurol va oʻq-dorilar uchun: qurol (oʻq-dorilar) rusumining nomi va belgilanishi hamda ularga ishlatiladigan oʻq-dorilar (qurol) kalibri; qurol va oʻq-dorilarning asosiy texnik tavsiflari; ishlab chiquvchi (loyihalashtiruvchi) va ishlab chiqaruvchining nomi; texnik jihatdan tartibga solish sohasidagi normativ hujjat belgisi; namunaning rangli surati; rasmiylashtirilgan muvofiqlik sertifikati toʻgʻrisidagi maʼlumot. b) Oʻzbekiston Respublikasidan tashqarida ishlab chiqarilgan qurol va oʻq-dorilar uchun: qurol (oʻq-dorilar) rusumining nomi va belgilanishi hamda ularga ishlatiladigan oʻq-dorilar (qurol) kalibri; qurol va oʻq-dorilarning asosiy texnik tavsiflari; qurol va oʻq-dorilarni ishlab chiqaruvchi tashkilot va mamlakat nomi; texnik jihatdan tartibga solish sohasidagi normativ hujjat belgisi; namunaning rangli surati; rasmiylashtirilgan muvofiqlik sertifikati toʻgʻrisida maʼlumot. Qurol kadastriga kiritiladigan qurol va oʻq-dorilarning asosiy texnik tavsiflari nomenklaturasi texnik jihatdan tartibga solish sohasidagi normativ hujjatlar bilan belgilanadi. 6. Qurol va oʻq-dorilar toʻgʻrisidagi maʼlumotlar har chorak yakunlari boʻyicha keyingi oyning birinchi oʻn kunligida Qurol kadastriga kiritiladi. Qurol va oʻq-dorilarning muvofiqligini baholash uchun texnik talablar, tamgʻalash, qadoqlash qoidalari va sinov usullari texnik jihatdan tartibga solish sohasidagi normativ hujjatlarda belgilanadi. 7. Akkreditatsiya qilingan sertifikatlash organi tomonidan sertifikatlangan qurol va oʻq-dorilarni sertifikatlash natijalari boʻyicha qurol rusumiga (oʻq-dori turi) taalluqli hujjatlar yuritiladi va doimiy ravishda hisobot oyidan keyingi oyning 5 sanasiga qadar Oʻzbekiston texnik jihatdan tartibga solish agentligiga maʼlumot kiritib boriladi. Oʻzbekiston texnik jihatdan tartibga solish agentligi chorakda bir marta Qurol kadastriga Oʻzbekiston Respublikasida yangi qurol rusumlarini ishlab chiqarish yoki olib kirish boʻyicha tegishli oʻzgartirish va qoʻshimchalar kiritib boradi. Kiritilgan oʻzgartirish va qoʻshimchalar Oʻzbekiston texnik jihatdan tartibga solish agentligining rasmiy veb-saytida joylashtiriladi. Maʼlumotlar mazkur Nizomning 4-bandiga asosan Qurol kadastriga kiritiladi va qurol rusumiga (oʻq-dori turiga) roʻyxatga olish raqami beriladi. 8. Qurol rusumi (oʻq-dori turi)ning Oʻzbekiston Respublikasida hududida muomalaga chiqarilishi taqiqlangan taqdirda, Oʻzbekiston texnik jihatdan tartibga solish agentligi Qurol kadastriga tegishli oʻzgartirishlar kiritadi. Qurol qadastridan chiqarilgan qurol rusumlarining (oʻq-dori turlari) roʻyxatga olish raqamlari ikkilamchi qoʻllanilmaydi. 9. Qurol kadastri Davlat kadastrlari yagona tizimi tarkibiga kiradi va har chorakda bir marta Davlat kadastrlari yagona tizimiga kadastr maʼlumotlari taqdim etiladi. 10. Oʻzbekiston texnik jihatdan tartibga solish agentligi Qurol kadastrida keltirilgan maʼlumotlarning ishonchliligi uchun javobgar hisoblanadi. 11. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Roʻyxatga olish raqami Rusum nomi Rusum belgisi Kalibr Asosiy texnik tavsiflari Ishlab chiquvchi (loyihalashtiruvchi), ishlab chiqaruvchi, ishlab chiqarilgan mamlakat nomlari Ishlab chiqarilgan davlat Texnik jihatdan tartibga solish sohasidagi meʼyoriy hujjat belgisi Namunaning rangli surati Boshqa maʼlumotlar Xizmat quroli va uning oʻq-dorilari 1. 2. 3. ... Fuqaroviy qurol va uning oʻq-dorilari 1. 2. 3. ... Oʻzbekiston Respublikasida ishlab chiqarilgan fuqaroviy qurol va oʻq-dorilar 1. 2. 3. ... Oʻzbekiston Respublikasi hududiga olib kirilgan qurol va oʻq-dorilar 1. 2. 3. ... Eksport uchun ishlab chiqarilgan qurollar va oʻq-dorilar 1. 2. 3. ... Texnologik maqsadlarda (sinovlar, tekshiruvlar yoki qurol ishlab chiqarish jarayonida) ishlatish uchun oʻq-dorilar 1. 2. 3. ... Bosqichlar Subyektlar Tadbirlar Bajarish muddatlari 1-bosqich Sertifikatlash organi Sertifikatlangan qurol va oʻq-dorilarni sertifikatlash natijalari boʻyicha qurol rusumiga (oʻq-dori turi) taalluqli hujjatlarni elektron shaklda Oʻzbekiston texnik jihatdan tartibga solish agentligiga taqdim etadi. har oyda, keyingi oyning 5 sanasiga qadar 2-bosqich Oʻzbekiston texnik jihatdan tartibga solish agentligi Sertifikatlashning ijobiy natijalariga ega boʻlgan fuqaroviy qurol va xizmat quroli hamda ularning oʻq-dorilari toʻgʻrisida maʼlumotlarni Qurol kadastriga kiritadi. har chorakda bir marta 3-bosqich Oʻzbekiston texnik jihatdan tartibga solish agentligi Davlat kadastrlari yagona tizimiga kadastr maʼlumotlarini taqdim etadi. har chorakda bir marta